ai4bharat/Pralekha huggingface dataset:
صدر جمہوریہ کا سکریٹریٹ
صدرجمہوریہ ٔہند تاجکستان میں :بھارتی برادری سے خطاب ، بھارت نثراد افراد بھارت کے بین الاقوامی روابط میں کلیدی شراکت دارہیں
نئی دہلی ،8اکتوبر :صدرجمہوریہ ٔہند ، جناب رام ناتھ کووند 7اکتوبر ، 2018کو تاجکستان کے سہ روزہ دورے پرپہنچے ۔ بعدازاں شام کے وقت انھوں نے تاجکستان میں دشانبے میں بھارت کے سفیرجناب سومناتھ گھوش کے ذریعہ کی گئی ضیافت میں بھارتی برادری سے خطاب کیا۔
حاضرین سے خطاب کرتے ہوئے صدرجمہوریہ ہند نے کہاکہ بھارت حکومت کے میکینزم میں اہم تبدیلیایں کی گئی ہیں تاکہ سمندرپاربھارتی برادری سے رابطہ قائم ہوسکے ۔ بھارت اوربیرون بھارت سونت پذیراس کے عوام کے ساتھ قائم کرنے لئے جذباتی ، ثقافتی ، اقتصادی وادارہ جاتی تعلقات کو گذشتہ چند برسوں میں تقویت حاصل ہوئی ہے ۔ مشنوں کو ہدایت دی گئ ہے کہ وہ غیرممالک میں سکونت پذیربھارتی افراد کی ضرورتوں کی تکمیل کے لئے فوری کارروائی کریں ۔
‘‘تاجکستان میں بھارت کے حلیف سے خطاب کرتے ہوئے صدرجمہوریۂ ہند نے انھیں یقین دہانی کرائی کہ بھارت تاجکستان کو صلاحیت سازی اور ترقیاتی عمل میں تعاون دینا جاری رکھے گا ۔ انھوں نے تاجکستان میں مصروف عمل انڈولوجسٹ ، پروفیسر حبیب الوف راجابوف کی جانب سے تعلیم وادب میں ان کے ذریعہ دیے گئے تعاون کی ستائش کی ۔
بھارت کا مسابقتی کمیشن
سی سی آئی نے آپٹیمس ڈرگس پرائیویٹ لیمیٹیڈ  میں سیکھمیٹ فارماوینچرس پرائیویٹ لیمیٹیڈ  کے ذریعہ اکثریت والی حصہ داری کے حصول کو منظوری دی، اور  آپٹیمس فارما پرائیویٹ لیمیٹیڈ  اور آپٹیمس لائف سائنس پرائیویٹ لیمیٹیڈ  میں شیئر ہولڈنگ کے او ڈی پی ایل کے حصول کو منظوری دی
مسابقتی کمیشن آف انڈیا  نے سیکھمیٹ فارما وینچرس پرائیویٹ لیمیٹیڈ کے ذریعہ اوپٹیمس ڈرگس پرائیویٹ لیمیٹیڈ  میں اکثریتی شیئرہولڈنگ کے حصول کو منظوری دے دی ہے؛اور مسابقتی قانون 2002 کے سیکشن 31 کے تحت اوپٹیمس فارما پرائیویٹ لیمیٹیڈ اور اوپٹیمس لائف سائنس پرائیویٹ لیمیٹیڈ  کی شیئر ہولڈنگ کے حصول کو منظوری دے دی ہے۔
سیکھمیٹ ایک نجی کمپنی ہے جو اپنے ذیلی ادارے، انجان ڈرگس پرائیویٹ لمیٹڈ  کو انتظامی خدمات فراہم کرنے میں مصروف ہے۔ انجان ہندوستان اور بیرون ملک ایکٹو فارماسیوٹیکل اجزاء  اور فارماسیوٹیکل انٹرمیڈیٹس کی تیاری اور فروخت میں مصروف ہے۔ سیکھمیٹ کا تعلق بالآخر پی اے جی گروپ سے ہے، ایک گروپ جو کہ اے پی اے سی پر توجہ مرکوز کرنے والی ایک سرکردہ متبادل سرمایہ کاری فرم ہے، جس میں تین بنیادی حکمت عملیوں - کریڈٹ اور مارکیٹس، پرائیویٹ ایکویٹی اور حقیقی اثاثے شامل ہیں۔
اہداف
او ڈی پی ایل ہندوستان میں اے پی آئیز اور فارماسیوٹیکل انٹرمیڈیٹس کی تیاری اور فروخت میں مصروف ہے۔
او پی پی ایل تیار خوراک فارمولیشنز  کی تیاری اور فروخت میں مصروف ہے، نیز ہندوستان میں ایف ڈی ایف کے لیے کنٹریکٹ ڈیولپمنٹ اور مینوفیکچرنگ  خدمات فراہم کر رہا ہے۔
او ایل ایس پی ایل بھارت میں اپنی گروپ کمپنیوں کے لیے ایف ڈی ایف کی مارکیٹنگ میں مصروف ہے۔
سی سی آئی کے تفصیلی حکم پر عمل کیا جائے گا۔
وزارت خزانہ
مرکزی وزیر خزانہ اور کارپوریٹ امور محترمہ نرملا سیتارمن نے آج محکمہ انکم ٹیکس کے دفتر کی عمارت کا سنگ بنیاد رکھا
نئی دہلی۔ 05 ستمبر مرکزی وزیر خزانہ اور کارپوریٹ امور محترمہ نرملا سیتارمن نے 5 ستمبر 2021 کو پلاٹ نمبر 4 ، 5 اور 6 ، انفینٹری روڈ ، بنگلور میں محکمہ انکم ٹیکس کے دفتر کی عمارت کا سنگ بنیاد رکھا۔ وزیر موصوفہ نے اس مقام پر سنگ بنیاد کی تختی کی نقاب کشائی بھی کی۔ بنگلور سینٹرل پارلیمانی حلقہ کے معزز رکن پارلیمنٹ جناب پی سی موہن نے بھی اس موقع پر شرکت کی۔ سنگ بنیاد رکھنے کی تقریب میں جناب ترون بجاج ، سیکرٹری ، ریونیو ، حکومت ہند ، جناب جے بی مہاپاترا ، چیئرمین سی بی ڈی ٹی اور جناب ایم اجیت کمار ، چیئرمین ، سی بی آئی سی نے بھی شرکت کی۔ محکمہ انکم ٹیکس کے نئے دفتر کی عمارت میں زیریں منزل کے علاوہ 18 منزل اور ایک تہہ خانے کی پارکنگ ہوگی۔
یہ عمارت کچھ اس طرح سے ہوگی جس میں زیادہ سے زیادہ قدرتی روشنی مل سکے گی اور اس کے گھر کی درجہ بندی IV کے مطابق ہوگی۔ اس عمارت میں بجلی کی پیداوار کے لیے سولر پینل کی سہولت موجود ہوگی اور اسے بارش کے پانی کے ذخیرہ کرنے کے نظام کے ساتھ ڈیزائن کیا جائے گا۔ استعمال شدہ پانی کو باغبانی اور دوہری پلمبنگ سسٹم کے لیے استعمال کیا جائے گا۔ اس میں مقناطیسی فلٹر اور یو وی شعاع سے لیس ہوا کی صفائی کا مرکزی نظام ہوگا۔ اس عمارت کی تعمیر بنگلور پروجیکٹ سرکل ، سی پی ڈبلیو ڈی کے ذریعہ کی جائے گی۔
اس جدید ترین عمارت میں ترجیحی بنیادوں پر عوامی شکایات کا ازالہ کرنے کے لیے مخصوص عوامی رابطہ کا دفتر اور ٹیکس دہندگان کے لیے انتظار گاہ شامل ہے۔ اس میں پریشانی سے پاک ٹیکس دہندگان کی خدمات فراہم کرنے کے لیے مرکز برائے ٹیکس خدمات بھی موجودہوگا۔ مرکزی طور پر واقع اس دفتر کی عمارت ٹیکس دہندگان کے لیے ماحول دوست ہے۔ عمارت کا ڈیزائن اور جگہوں کا اختصاص کچھ اس طرح سے کیا گیا ہے جس سے محکمہ انکم ٹیکس کے افسران اور عملے کو اپنے کام کے لیے سازگار ماحول فراہم ہوگا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (

U-8655
(Visitor Counter : 155
صحت اور خاندانی بہبود کی وزارت
کووڈ-19 پر تازہ معلومات
صحت یاب ہوئے معاملوں اور فعال معاملوں کے بیچ کا فرق بڑھ کر تقریباً 1.6 لاکھ ہوا
شفایاب ہونے کی شرح 60.81 فیصد
95 لاکھ سے زیادہ نمونوں کی جانچ کی گئی
کووڈ-19 سے ٹھیک ہونےو الے معاملے کی تعداد تیزی سے بڑھ رہی ہے۔ کووڈ-19 کی روک تھام، اسے قابو میں کرنے اور علاج ومعالجے کے لئے ریاستوں اور مرکز کے زیر انتظام علاقوں کے ہمراہ حکومت ہند کی طرف سے کی گئی مربوط کارروائی کے نتیجے میں اب تک اس وائرس سے ایک لاکھ 58ہزار 793 مریض صحتیاب ہوئے ہیں۔ یہ تعداد فعال کووڈ-19 سے زیادہ ہے۔ اس کے نتیجے میں صحت یابی کی شرح میں مزید بہتری آئی ہے اور اب صحت یابی کیش رح 60.81 فیصد ہے۔
گزشتہ 24 گھنٹے کےد وران کل 14 ہزار 335 مریض شفایاب ہوئے یا ان کا علاج کیاگیا۔ اس طرح یہ تعداد بڑھ کر اب تین لاکھ 94 ہزار 226 ہوگئی ہے۔
اس وقت فعال کیسوں کی تعداد دو لاکھ 35ہزار 433 ہے اور سبھی مریض طبی نگرانی میں ہیں۔
ملک میں ٹسٹنگ لیب نیٹ ورک لگاتار بڑھ رہا ہے۔ ہندوستان میں اب لیب کی کُل تعداد بڑھ کر ایک ہزار 87 ہوگئی ہے۔اس میں سرکاری سیکٹر میں 780 اور نجی شعبے میں 307 لیبان میں شامل ہیں۔
رئیل ٹائم آر ٹی-پی سی آر- پر مبنی ٹسٹنگ لیبس 584 
ٹرونیٹ پر مبنی ٹسٹنگ لیب: 412
سی بی این اے اے ٹی پر مبنی ٹسٹنگ لیبس 91 
جانچ، کھوج، علاج، حکمت عملی کے ایک حصے کے طور پر کئے گئے عوام پر مرکوز اقدامات کے نتیجے میں کووڈ-19 کی ٹسٹنگ سے متعلق رکاوٹوں کو دور کرلیاگیا ہے۔ ریاستوں، مرکز کے زیر انتظام علاقوں کے ذریعے بڑے پیمانے پر ٹسٹنگ کی سہولت دستیاب کرانے کیو جہ سے ہر روز جانچ کئے گئے نمونوں کی تعداد میں اضافہ ہورہا ہے۔ پچھلے 24 گھنٹے کے دوران دو لاکھ 42 ہزار 383 نمونوں کی جانچ کی گئی ہے۔ جس سے جانچ کئے گئے نمونوں کی کل تعداد بڑھ کر 95 لاکھ 4 ہزار 132 ہوگئی ہے۔
صحت اور خاندانی بہبود کی وزارت کے ذریعے کووڈ-19 کے لئے کلینیکل مینجمنٹ پروٹوکول کو اپ ڈیٹ کردیاگیا ہے۔ نیچے کی لائن پر اپ ڈیٹ ورزن کو دیکھا جاسکتا ہے۔
https://www.mohfw.gov.in/pdf/UpdatedClinicalManagementProtocolforCOVID19dated03072020.pdf
کووڈ-19 سے متعلق تکنیکی معاملوں، رہنما خطوط اور مشوروں کے بارے میں سبھی مصدقہ اور تازہ جانکاری کے لئے براہ مہربانی مستقل وزٹ کریں۔https://www.mohfw.gov.in/ and @MoHFW_INDIA پر
کووڈ-19 سے متعلق تکنیکی سوالات technicalquery.covid19[at]gov[dot]in پر اور دیگر سوالات کو ncov2019[at]gov[dot]in پر ای میل اور @CovidIndiaSeva پر پوچھا جاسکتا ہے۔
کووڈ-19 سے متعلق کسی بھی جانکاری کے لئے صحت اور خاندانی فلاح وبہبود کی وزارت کے ہیلپ لائن نمبر+91-11-23978046یا 1075  پر کال کریں۔
کووڈ-19 پر ریاستیں، مرکز کے زیر انتظام علاقوں کے ہیلپ لائن نمبروں کی فہرستhttps://www.mohfw.gov.in/pdf/coronvavirushelplinenumber.pdf پر دستیاب ہے۔
...............................................................
م ن، ح ا، ع ر
05-07-2020
U-3710
(
وزارتِ تعلیم
آئی آئی ٹی کھڑگ پور کے شعبہ جیو لوجی اور جیو فزکس کے ایسوسی ایٹ پروفیسر ڈاکٹر ابھیجیت مکھرجی‘شانتی سوروپ بھٹناگر’ انعام کے لئے منتخب
آئی آئی ٹی کھڑگ پور کے لئے یہ انتہائی فخرکی بات ہے کہ اسے ایک ساتھ دو انعامات حاصل ہوئے ہیں: ایک انعام ادارہ کے فیکلٹی ممبر کو اور دوسرا انعام ادارہ کے سابق طالب علم کو ملا ہے۔
شعبہ جیولوجی اور جیو فزکس اور ماحولیاتی سائنس اور انجینئرنگ اسکول کے ایسوسی ایٹ پروفیسر ڈاکٹر ابھیجیت مکھر جی کو ارضیاتی ماحولیات،سمندر اور خلائی سائنس میں سال 2020 کے لئے مشہور‘شانتی سوروپ بھٹناگر انعام’ کے لئے منتخب کیا گیا ہے۔
یہ انعام ان سائنسدانوں کو دیا جاتا ہے جنہوں نے سائنس اور ٹیکنالوجی کے میدان میں مثالی کارنامے انجام دیئے ہوں۔ڈاکٹر مکھر جی کو یہ انعام ہندوستانی وزیراعظم کی موجودگی میں دیاجائے گا جو کہ سائنسی وصنعتی تحقیق کی کونسل کے صدر بھی ہیں۔
پینے کے پانی کے مشترکہ طویل مدتی ذرائع کے لئے زیر زمین پانی پر ڈاکٹر مکھر جی کی تحقیق کو قومی اور بین الاقوامی دونوں سطحوں پر تسلیم کیا گیا ہے۔حال ہی میں ان کے تحقیقی گروپ نے گنگا کے ڈیلٹا میں زیر زمین پانی میں آرسینک کاپتہ لگانے کے لئے اے آئی پیشن گوئی کا ایک ماڈل تیار کیا ہے۔ان کے اس کام کاتذکرہ جل جیون مشن کی دستاویز میں بھی کیا گیا ہے۔ان کی تحقیق کے میدان ہے آرسینک اور دیگر زہریلے مادوں کی نقل وحمل: عالمی پیمانے سے لے کر تجربہ گاہ کے پیمانے تک ؛سمندر اور ندی کے پانی کا زیر زمین سے ملنا؛ زیر زمین پانی کا احیاء ؛ زیر زمین پانی کی تحقیق و تلاش، انتظامیہ اور بحالی؛ شہری جیو سائنسز۔
جشن میں مزید اضافہ کرنے والے دوسرے اسٹار ہیں آئی آئی ٹی کھڑگ پور کے سابق طالب علم اور گوگل اور الفا بیٹ کے سی ای او سندر پچائی۔1993 کے بیج میں سلور میڈل حاصل کرنے والے سندر پچائی کو ٹائم میگزین نے 2020 کی 100 سب سے اثر دار شخصیات میں شامل کیا ہے۔
ٹائم میگزین کے مطابق ، وہ اپنی قدرتی صلاحیتوں اور کڑی محنت کی بنیاد پر گوگل تک پہنچے اور اس کی سب سے کامیاب مصنوعات جیسے ڈرائیو، جی میل اور میپس کی قیادت کی ہے۔
جے پی مورگن چیز کے سی ای او اور چیئرمین مسٹر جینس ڈائمن پچائی کے بارے میں لکھتے ہیں،‘‘سندر کو اپنے عہدہ منصب پر فائز رہتے ہوئے ہمارے دور کی سب سے اہم چنوتیوں کا سامنا کرنا پڑرہا ہے، جیسے کہ اختراع، رازداری ، انتظام وانصرام اور مقابلہ۔ لیکن ان کی تجزیاتی ، ہمدردانہ اور شمولیتی قیادت گوگل کو ان تمام چیلنجز کا مقابلہ کرنے میں کامیابی دلائے گی۔پوری دنیا کو آج کے دور میں ان کے جیسی صلاحیتوں کا بھرپور استعمال کرناچاہئے’’۔
ریلوے کی وزارت
ریلوے کی وزارت کی جانب سے‘ سوچھتا پکھواڑا -2023’ کا آغاز
سوچھتا پکھواڑا 16؍ستمبر سے 2؍اکتوبر 2023 تک منایا جا رہا ہے
سوچھتا پکھواڑا -2022ایوارڈز بہترین کارکردگی والی تین زونل ریلویز کو دئے گئے
ریلوے کی وزارت نے آج سوچھتا پکھواڑا-2023 کا آغاز کیا۔ سوچھتا پکھواڑا -2023 کا افتتاح ریلوے بورڈ کی چیئرپرسن اور سی ای او محترمہ جیہ ورما سنہا نے 15؍ستمبر 2023 کو ریل بھون میں سوچھتا عہد دلا کر کیا۔ سوچھتا عہد پورے ریلوے کنبے کو دلایا گیا، جن میں ریلوے کے ملازمین بشمول ریلوے زونس اور ڈویژنوں کے سینئر افسران شامل تھے۔ یہ لوگ ویڈیو کانفرنسنگ کے ذریعے پروگرام سے جڑے تھے۔
تمام ریلوے فیملی نے سوچھتا عہد لیا، جس میں انہوں نے صفائی ستھرائی کے لئے عزم کیا اور ہر سال 100گھنٹے صفائی ستھرائی کرنے اور سوچھتا بھارت ابھیان کا پیغام عام کرنے کے لئے وقف کرنے کا عہد کیا۔
ریلوے کی وزارت 16؍ستمبر 2023 سے 30 ستمبر 2023 تک سوچھتا پکھواڑا منا رہی ہے۔ ریلوے کی وزارت نے اسے 2؍اکتوبر تک توسیع دے دی ہے اور مہاتما گاندھی کی جینتی پر اس کا افتتاح کرنے کا فیصلہ کیا ہے۔
ہاؤسنگ اور شہری امور کی وزارت اور جل شکتی وزارت کی سوچھتا ہی سیوا نام کی مشترکہ مہم  بھی منائی جا رہی ہے۔ ایس ایچ ایس کی سرگرمیوں کو انڈین ریلوے کے سوچھتا پکھواڑا پروگرام کے ساتھ مربوط کر دیا گیا ہے۔
سوچھتا پکھواڑا – 2023 کے لیے سوچھ ریل گاڑی، سوچھ اسٹیشن، سوچھ آہار، سوچھ ٹریک وغیرہ جیسی سرگرمیوں کے لیے مخصوص دن مقرر کیے گئے ہیں۔پی اے سسٹمز کے ذریعے ڈیجیٹل میڈیا اورعوامی اعلان کے ذریعے وسیع پیمانے پر آگاہی مہم چلانے کا بھی منصوبہ بنایا گیا ہے۔ ان سب كا مقصد لوگوں کو بائیو ٹوائلٹ کے استعمال، سنگل یوز پلاسٹک سے پرہیز اور صفائی کی عادات کے بارے میں آگاہ كرنا ہے
زیادہ سے زیادہ شرکت کو یقینی بنانے اور پندرہ دن کے زیادہ موثر نتائج کو یقینی بنانے کے لیے جل شکتی کی وزارت  نے
سوچھتا پکھواڑا ایوارڈز ہر وزارت کو فیلڈ فنکشنز/ منسلک دفاتر/ ماتحت تنظیموں کو پکھواڑا مدت کے دوران مثالی کارکردگی کے لیے دینے کی خاطر فراہم کیے ہیں۔پچھلے سال كے سوچھتا پکھواڑہ – 2022 کے ایوارڈز درج ذیل زونل ریلوے کو دیئے گئے ہیں:
پہلی پوزیشن: جنوبی مغربی ریلوے؛
دوسری پوزیشن: مغربی ریلوے؛
تیسری پوزیشن: شمال مشرقی ریلوے۔
ہندوستانی ریلوے بڑے پیمانے پر نقل و حمل کا ایک ماحول دوست ذریعہ ہے اور یہ صاف اور سازگار ماحول کو فروغ دینے میں ہمیشہ پیش پیش رہا ہے۔ اس نے ریلوے اسٹیشنوں اور ٹرینوں کے اندر اور اس کے آس پاس صاف ستھرا ماحول فراہم کرنے کے لیے کئی اقدامات کیے ہیں جیسے کہ صاف پٹریوں کی طرف جانے والے کوچوں پر بائیو ٹوائلٹ، بائیو ڈیگریڈیبل/نان بائیو ڈیگریڈیبل ویسٹ کو الگ کرنا، ٹھوس فضلے كا نظم كرنا، سنگل یوز پلاسٹک کے استعمال کی حوصلہ شکنی كرنا وغیرہ۔
نائب صدر جمہوریہ ہند کا سکریٹریٹ
نائب صدر جمہوریہ نے نوجوانوں سے خدمت کا جذبہ پیدا کرنے اور غریبوں اور ضرورت مندوں کی خدمت کے لیے کچھ وقت لگانے کی اپیل کی
‘شیئر اینڈ کیئر’ ہندوستانی تہذیب کی بنیادی قدر ہے: نائب صدر
نائب صدر جمہوریہ نے دیویریڈی ساردا چیریٹیبل ٹرسٹ کا افتتاح کیا
نائب صدر جمہوریہ جناب ایم وینکیا نائیڈو نے آج نوجوانوں سے خدمت کا جذبہ پیدا کرنے اور معاشرے کے ضرورت مند اور پسماندہ طبقات کی مدد کے لیے باقاعدگی سے کچھ وقت لگانے کی اپیل کی۔
آندھرا پردیش کے نیلور ضلع میں دیویریڈی ساردا چیریٹیبل ٹرسٹ کا افتتاح کرتے ہوئے جناب نائیڈو نے اس بات پر زور دیا کہ ‘خدمت’ ہندوستانی ثقافت کا ایک لازمی حصہ ہے اور اس بات کا اعادہ کیا کہ ہندوستان کی تہذیبی قدر ‘شیئر اینڈ کیئر’ ہے۔ انہوں نے کہا کہ دوسروں کی مدد کرنے میں بے پناہ اطمینان حاصل ہوتا ہے۔ انہوں نے کہا کہ خاص طور پر نوجوانوں کو غریبوں کی خدمت کا بیڑہ اٹھانا چاہئے اور حکومت کے زیر اہتمام اسکیموں اور پروگراموں سے فائدہ اٹھانے میں ان کی مدد کرنی چاہئے۔
جناب نائیڈو نے خیراتی تنظیموں پر زور دیا کہ وہ نوجوانوں اور خواتین کی ہنر مندی اور انہیں بااختیار بنانے پر بھی توجہ دیں۔ انہوں نے مخیر حضرات اور بڑے اداروں پر زور دیا کہ وہ دیہی ہندوستان میں خدمت پر مبنی پروگراموں کو سنجیدگی سے شروع کرنے کے لیے اپنے وسائل کا استعمال کریں۔
جناب نائیڈو نے ٹرسٹ کے اسکول کی سہولیات، صحت کی دیکھ بھال کے مرکز اور اسکل ڈیولپمنٹ سینٹر کا دورہ کیا اور انہیں مختلف خدماتی سرگرمیوں کے بارے میں جانکاری دی گئی۔ انہوں نے ٹرسٹ کے قیام کے لیے شری دیویریڈی سدھاکر ریڈی اور ان کے ارکان خاندان کی ستائش کی اور ان کی مستقبل کی کوششوں کے لیے نیک خواہشات کا اظہار کیا۔
حکومت آندھرا پردیش کے وزیر برائے زراعت اور تعاون، مارکیٹنگ، فوڈ پروسیسنگ،جناب کاکانی گووردھن ریڈی، راجیہ سبھا ایم پی، جناب ویمیریڈی پربھاکر ریڈی، لوک سبھا ایم پی، جناب اڈا پربھاکر ریڈی، آندھرا پردیش کے ایم ایل اے، جناب رامیریڈی پرتاپ کمار ریڈی، ٹرسٹ کے بانی چیئرمین، جناب دیویریڈی سدھاکر ریڈی، دیگر ٹرسٹی اور معززین نے تقریب میں شرکت کی۔
کوئلے کی وزارت
وزیر جناب پرہلاد جوشی نے کوئلہ سیکٹر پر زور دیا کہ وہ صنفی مساوات اور خواتین کو بااختیار بنانے کا سلسلہ مزید آگے بڑھائیں
کوئلہ، کانوں اور پارلیمانی امور کے مرکزی وزیر جناب پرہلاد جوشی نے کوئلے کی وزارت کے تحت تمام اداروں میں صنفی مساوات کو فروغ دینے پر زور دیا ہے۔خواتین کے عالمی دن- 2022 کے موقع پر ایک ٹوئیٹ میں وزیر موصوف نے کہا کہ یہ کول انڈیا لمیٹڈ  کی ذمہ داری ہے، جو ہندوستان میں خواتین کو روزگار فراہم کرنے والا چوٹی کاا دارہ ہے کہ وہ خواتین کی افرادی قوت کو بااختیار بنائے اور ان کی حوصلہ افزائی کرے۔
سی آئی ایل کوئلہ کی وزارت کا ایک مہارتن پبلک سیکٹر انڈر ٹیکنگ ہے۔ اس کی کام کرنے والوں کی افرادی قوت میں تقریباً 20,000 خواتین ہیں۔ ان میں کانوں میں کام کرنے والیاں بھی شامل ہیں۔ سی آئی ایل میں صنفی مساوات اُنہیں اپنے کیریئر میں مساوی مواقع فراہم کرتی ہے۔
وزارت دفاع
نیوی چلڈرن اسکول، دہلی میں ایوارڈ کی تقریب کا انعقاد
21 جولائی 2023 کو نیوی چلڈرن اسکول، دہلی میں منعقدہ ایوارڈ تقریب میں دسویں اور بارہویں جماعت میں کامیابی حاصل کرنے والے طلبا کو اعزاز سے نوازا گیا۔ محترمہ زرین سنگھ، نائب صدر، نیوی ویلفیئر اینڈ ویلنس ایسوسی ایشن  نے اس موقع پر بطور مہمان خصوصی شرکت کی۔ تقریب میں پرنسپل محترمہ اوشیما ماتھر، کمانڈر ستیش شینائی، کمانڈنگ آفیسر، آئی این ایس انڈیا، کمانڈر ایڈون جوتھی راجن، سی ایم ڈی ای ، پی ٹی اے کمیٹی کے اراکین، طلبا اور والدین نے بھی شرکت کی۔
ایوارڈ تقریب کے دوران، دسویں اور بارہویں جماعت میں تعلیمی کامیابیاں حاصل کرنے والوں کو پی ٹی اے، نیوی ایجوکیشن سوسائٹی ، آئی این ایس انڈیا اور این ڈبلیو ڈبلیو اے کے ذریعے قائم کردہ ایوارڈ سے نوازا گیا۔ پی ٹی اے ایوارڈ وائس چیئرپرسن کمانڈر ساجد خان اور اعزازی جوائنٹ سیکرٹری کمانڈر سہایا جان نے پیش کیے۔ این ای ایس ایوارڈز کمانڈر  II کے ذریعہ دیے گئے، اور آئی این ایس انڈیا ایوارڈ کمانڈنگ آفیسر کے ذریعہ دیے گئے۔ مہمان خصوصی نے کامیابی حاصل کرنے والوں کو این ڈبلیو ڈبلیو اے ایوارڈ پیش کیے۔
نیوی چلڈرن اسکول دہلی ہمیشہ ایک ایسے ماحول کو فروغ دینے کے لیے پر عزم رہا ہے جو کردار سازی کو فروغ دیتا ہے اور عمدگی کو فروغ دیتا ہے، جس کا مقصد بچوں کی مجموعی ترقی ہے۔ ایوارڈ کی تقریب نے طالب علموں کی علم کی انتھک جستجو کو تسلیم کرنے کے لیے ایک اہم موقع کے طور پر کام کیا، اور اپنے ساتھیوں کے لیے ایک روشن مثال قائم کی۔
اس موقع پر خطاب کرتے ہوئے مہمان خصوصی نے ایوارڈ یافتگان کو مبارک باد دی اور انہیں تاکید کی کہ وہ زندگی کے چیلنجوں کا مقابلہ کرنے کے لیے خود کو ضروری مہارتوں سے آراستہ کرنے کی کوششیں جاری رکھیں۔ انہوں نے طلبا سے زور دے کر کہا کہ وہ اساتذہ، والدین اور سرپرستوں کا شکریہ ادا کریں جنہوں نے ان کی کامیابی کے راستے میں رہنمائی کی۔ پرنسپل نے اپنے خطاب میں طلبا کی دلی تعریف کی اور بچوں کی کامیابی میں ان کے اہم کردار کو تسلیم کرتے ہوئے ان کے مستقل تعاون پر والدین کا شکریہ ادا کیا۔
تقریب کے بعد مہمان خصوصی اور دیگر معززین نے ایوارڈ یافتہ طلبا سے بات چیت کی۔
وزارات ثقافت
ثقافت اور سیاحت کے مرکزی وزیر مملکت  جناب پرہلاد سنگھ پٹیل نے لال قلعہ میں تحفظ کے موجودہ کام اور عوامی سہولتوں کو بہتر بنائے جانے کا جائزہ لیا
نئی دہلی 09 ستمبر ۔ثقافت اور سیاحت کے مرکزی وزیر مملکت  جناب پرہلاد سنگھ پٹیل نے آج لال قلعہ کادورہ کیا ،جس کا مقصد وہاں جاری شہ پاروں کےتحفظ اور عوامی سہولتوں کو بہتر بنائے جانے کے کام کا جائزہ لینا تھا۔ محکمہ تعمیرات عامہ اور وزارت سیاحت کے حکام بھی ان کے ہمراہ تھے۔
وزیر موصوف نے دہلی گیٹ پر ٹی -5 پارکنگ کے نزدیک نئے بکنگ کاؤنٹر کا معائنہ کیا ،چھتہ بازار کا دورہ کیا ،جسے ابھی محفوظ کیا گیا ہے ، لاہوری گیٹ کے علاقے کا دورہ کیا،فصیلیں دیکھیں ، نئے تعمیر شدہ میوزیموں کا معائنہ کیا اور لال قلعہ میں مختلف مقامات پر حفظان صحت کی سہولتوں کا معائنہ کیا جن میں پینے کا پانی اور دیگر عوامی صورتیں شامل ہیں۔
معائنے کے دوران وزیر موصوف نے تجویز کیا کہ لال قلعہ کے اندر بزرگ افراد ،خواتین اور بچوںکی سہولت کے لئے بیٹری سے چلنے والی کاروں کا سلسلہ شروع کیا جائے ۔
جناب پرہلادسنگھ پٹیل نے یہ بھی کہا کہ لال قلعہ میں اچھی عوامی سہولتیں فراہم کرنا ہماری ذمہ داری ہے ۔ انہوں نے وضاحت کرتے ہوئے کہا کہ ہم اس بات کو یقینی بنانے کی کوشش کررہے ہیں کہ عالمی درجے کی سہولتیں فراہم کی جائیں ۔ البتہ ا س بات کی بھی ضرورت ہے کہ عام لوگوںکو ان کی ثقافت کےتئیں ان کی ذمہ داریوں کے بارے میں واقف کرایا جائے اور قومی ورثوں کی خوبصورتی برقراررکھنے کی ان کی ذمہ داریوںکا احساس دلایا جائے ۔
وزیرموصوف نے محکمہ آثار قدیمہ کی طرف سے کرائے گئے صفائی ستھرائی کے کام ،ترقیاتی کام اور تحفظ کے کام پر اطمینان کا اظہار کیا۔جناب پرہلاد سنگھ پٹیل نے ممتاز محل ،خاص محل ، رنگ محل ، حمام اوردیگر مقامات کا بھی دورہ کیا۔محکمہ آثار قدیمہ اور ثقافت کی وزارت کے اہلکاروں نے انہیں لال قلعہ میں پچھلے دوبرسوں سے جاری ترقیاتی اور تحفظ کے کاموں سے واقف کرایا ۔
پچھلے ایک برس میں محکمہ آثار قدیمہ نے لال قلعہ کو پوری طرح بحال کردیا ہے ۔ 370 سال پہلے دہلی کو نئے مغل دارالسلطنت کے طور پر پیش کرنے کےلئے آگاہی کے طور پر تعمیر کیا گیا لال قلعہ اپنی پوری آن بان کے ساتھ چمک رہا ہے ۔ تاریخی لاہوری گیٹ سے داخلہ ،لال پتھر کی شانددار دیواریں ،چھتہ بازار کی عظمت اور چھت پر نقش نگاری ۔ یہ ساری چیزیں محکمہ آثار قدیمہ نے بحال کردی ہیں اور محفوظ کردی ہیں کہ سب لوگ انہیں دیکھ سکتے ہیں ۔ اس کے علاوہ عام لوگوں کے لئے لال قلعہ کے اوقات بڑھاکر رات 9 بجے تک کردئے گئے ہیں۔یہ لال قلعہ ان دیگر یادگاروں ،صفدر جنگ کا مقبرہ ،قطب مینار ، ہمایوں کا مقبرہ اور پرانا قلعہ میں شامل ہے جنہیں پہلی مرتبہ ایل ای ڈی روشنی سے منور کیا گیا ہے۔
۰۰۰۰۰۰۰۰۰۰۰۰۰۰۰۰۰۰۰۰۰
U-4086
(Visitor Counter : 69
خواتین اور بچوں کی ترقیات کی وزارت
این سی ڈبلیو نے پورے ملک کے لیے بی پی آر اینڈ ڈی کے ساتھ مفاہمت نامے پر دستخط کیے
پولیس عملے کے لیے صنف سے متعلق حساسیت پیدا کرنے کا تربیتی پروگرام
نئی دہلی،16 جولائی ،2021 / خواتین سے متعلق قومی کمیشن  نے پورے ملک میں پولیس عملے کو صنف سے متعلق مزید حساس بنانے کے لیے پولیس ریسرچ اور فروغ کے بیورو کے ساتھ ایک مفاہمت نامے پر دستخط کیے ہیں۔ اس پروگرام کا آغاز این سی ڈبلیو کی چیئرپرسن محترمہ ریکھا شرما، ڈائریکٹر جنرل ، بی پی آر اینڈ ڈی ، جناب وی ایس کے کومودی، اے ڈی جی جناب نیرج سنگھ اور ڈی آئی جی ٹریننگ وندن سکسینہ نے آغاز کیا۔ مفاہمت نامے پر دو تنظیموں کے درمیان یہ دستخط کمیشن کے ارکان اور افسران کی موجودگی کے درمیان دستخط کیے گئے۔
اس پروگرام کا مقصد خواتین کے خلاف جرائم سے نمٹنے میں خواتین سے متعلق قوانین اور پولیس عملے کی صنف سے متعلق حساسیت کو یقینی بنانا ہے۔ کمیشن پولیس میں خاتون شکایت کنندہ میں اعتماد سازی کے مقصد کو حاصل کرنے کے لیے پولیس افسران کے لیے صنف سے متعلق حساسیت پیدا کرنے کے پروگرام لگاتار منعقد کرتا آرہا ہے۔ اسی مقصد سے این سی ڈبلیو نے ملک بھر میں یہ پروگرام شروع کرنے کا فیصلہ کیا ہے تاکہ صنف سے متعلق معاملات پر افسران کو حساس بنایا جا سکے اور ان کو ان کی فرائض کی انجام دہی میں بااختیار بنایا جائے تاکہ وہ خاص طور پر صنف کی بنیاد پر کیے گئے جرائم میں کسی جانبداری سے کام نہ لے۔
این سی ڈبلیو کی چیئر پرسن نے اپنے خطاب میں کہا کہ خاتون متاثرین کے ساتھ بہت سے سماجی اور اقتصادی عوامل کی وجہ سے مرد متاثرین کے مقابلے تفریق برتی جاتی ہے۔ اسی لیے پولیس کو اس بات کی ضرورت ہے کہ وہ خواتین کے خلاف تشدد سے متعلق سبھی کیسوں میں صنفی حساسیت کے ساتھ کاررائی کرے۔
اس موقعے پر بی پی آر اینڈ ڈی، کے ڈائریکٹر جنرل وی ایس کے کومودی نے کہا کہ این سی ڈبلیو اور بی پی آر اینڈ ڈی کے درمیان مفاہمت نامے پر دستخط خواتین کی حفاظت کے تئیں پولیس عملے کی حساسیت کے لیے اشتراک کا ایک نیا مرحلہ شروع ہوتا ہے۔ یہ پروگرام جس کا مقصد صنف کے معاملات پر پولیس عملے کو حساس بنانا ہے اسے کمیشن کی طرف سے اسپانشر کیا جائے گا جس میں ڈی پی آر اینڈ ڈی مدد کرے گا۔
یہ تربیت تین سے پانچ دن کی مدت کے لیے ہوگی ، جس میں مجموعی طور پر 18 سے 24 گھنٹے کی تربیت دی جائے گی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –6631
(Visitor Counter : 154
سٹرک ٹرانسپورٹ اور شاہراہوں کی وزارت
زمین کے حصول کے لیے مناسب معاوضہ
قومی شاہراہوں کے بڑے منصوبوں کے لیے زمین کے حصول کو عام طور پر کسانوں کی طرف سے سخت مزاحمت کا سامنا نہیں کرنا پڑا۔ تاہم، کچھ معاملات میں کسانوں کی طرف سے معاوضے میں اضافے کے خلاف مزاحمت کی اطلاع ملی ہے، جن میں ریاست پنجاب کے چند معاملات شامل ہیں۔
اگرچہ قومی شاہراہوں کے لیے زمین، قومی شاہراہ کے قانون 1956 کی دفعات کے تحت حاصل کی گئی ہے، لیکن زمین کے معاوضے کا فیصلہ زمین کے حصول، بحالی اور آباد کاری کے قانون 2013 میں منصفانہ معاوضے اور شفافیت کے حق کے تحت کیا جاتا ہے، جو کہ زمین کی طے شدہ مارکیٹ ویلیو کا 2 سے 4 گناہے۔
یہ معلومات سڑک نقل وحمل اور شاہراہوں کے مرکزی وزیر جناب نتن گڈکری نے آج راجیہ سبھا میں ایک تحریری جواب میں فراہم کی۔
ارضیاتی سائنس کی وزارت
ہندوستان اور ارجنٹینا کے درمیان ایٹلانٹک تعاون کے بارے میں مفاہمت نامے سے کابینہ کو آگاہ کیا گیا
نئی دہلی،27؍ مارچ، مرکزی کابینہ کی میٹنگ کو ، جس کی صدارت وزیراعظم جناب نریندر مودی نے کی، ہندوستان اور ارجنٹینا کے درمیان ایٹلانٹک تعاون کے بارے میں ایک مفاہمت نامے سے آگاہ کیا گیا جس پر فروری 2019 میں دستخط کئے گئے تھے۔
اس مفاہمت نامے سے ارضیاتی علوم اور اینٹارٹیکا نیز جنوبی سمندروں کے قدرتی ماحول کے تحفظ اور اس کی حفاظت سے متعلق امور کے معاملے میں سائنسی تعاون میں مدد ملے گی۔
اس مفاہمت نامے کی خصوصیات اس طرح ہیں:
- ارضیاتی علوم اور زندگی سے متعلق معلومات کے شعبوں میں نیز اینٹارٹیکا اور جنوبی سمندروں کے تحفظ اور ان کی حفاظت کے بارے میں شعبوں میں پروجیکٹوں میں سائنسی تعاون۔
- اینٹارٹیکا ، اس کے ماحول ، اس پر انحصار اور متعلقہ ماحولیاتی نظام کے بارے میں سائنسی اور اعداد وشمار سے متعلق معلومات کا تبادلہ۔
- سائنس دانوں کے تبادلے کے بارے میں امکانات کی تلاش ۔
- اگر ضرورت پڑے تو ایک ملک کے قومی اینٹارٹک پروگرام کے سلسلے میں دوسرے ملک کے قومی اینٹارٹک پروگرام سے وابستہ تکنیکی ماہرین اور سائنس دانوں کی شرکت۔
- مشترکہ سائنسی کانفرنسیں اور ورکشاپ ، جہاں کہیں ممکن ہو بڑی پولر فورم میٹنگوں کے ساتھ ساتھ باہمی میٹنگیں بھی کرنا۔
- سائنسی موضوعات پر مشترکہ اشاعت۔
- سائنسی افراد کی تربیت ۔
۔۔۔۔۔۔۔۔۔۔۔۔۔۔۔

U-1704
(Visitor Counter : 45